wannaphong/clean_thaiwikipedia huggingface dataset:
# สถาบันวิจัยเพื่อการพัฒนาประเทศไทย
สถาบันวิจัยเพื่อการพัฒนาประเทศไทย  หรือ ทีดีอาร์ไอ (TDRI) สถาบันวิจัยเพื่อการพัฒนาประเทศไทย เป็นมูลนิธิที่ไม่แสวงหากำไร ที่ก่อตั้งขึ้นในปี พ.ศ. 2527 ที่มีพันธกิจหลักคือ การทำการวิจัยเชิงนโยบายสาธารณะ โดยเฉพาะอย่างยิ่งนโยบายด้านเศรษฐกิจ กฎหมาย  สาธารณสุข และโครงสร้างพื้นฐาน เพื่อเผยแพร่ต่อภาครัฐบาล ภาคเอกชน และภาคประชาชน เพื่อการกำหนดนโยบายระยะยาวอันมีผลต่อการพัฒนาเศรษฐกิจและสังคมอย่างต่อเนื่องและยั่งยืน 

ทีดีอาร์ไอถูกก่อตั้งขึ้นโดยความริเริ่มของสำนักงานคณะกรรมการพัฒนาการเศรษฐกิจและสังคมแห่งชาติ ที่ต้องการให้มีหน่วยงานวิจัยและเสนอนโยบายเป็นอิสระของอำนาจการเมืองและข้าราชการ ด้วยเหตุนี้ พลเอกเปรม ติณสูลานนท์ นายกรัฐมนตรีไทยในขณะนั้น และ ปิแอร์ ทรูโด (Pierre Trudeau) นายกรัฐมนตรีแคนาดา จึงได้ลงนามในข้อตกลงให้ความช่วยเหลือเพื่อมอบทุนดำเนินการจัดตั้งสถาบันในระยะเริ่มแรก ผ่านทาง องค์กรเพื่อการพัฒนาระหว่างประเทศแห่งแคนาดา (Canadian International Development Agency) นอกจากนี้ ยังมี องค์กรเพื่อการพัฒนานานาชาติของประเทศสหรัฐอเมริกา (United States Agency for International Development) ร่วมให้ทุนสนับสนุนการก่อตั้ง เช่นเดียวกับบริษัทเอกชนอื่นๆ เช่น บริษัทในกลุ่มมิตซุย บริษัทยูโนแคล ประเทศไทย เป็นต้น

นับตั้งแต่ก่อตั้ง สถาบันได้ดำเนินงานวิจัยไปแล้วมากกว่า 800 โครงการ ในหัวข้อต่าง ๆ ทั้งระดับประเทศ ทั้งประเทศไทยและประเทศเพื่อนบ้าน ระดับภูมิภาค และระดับนานาชาติ โดยมีเป็นหน่วยงานภาครัฐและหน่วยงานต่างประเทศเป็นผู้ว่าจ้างหลัก

นอกเหนือจากรายได้จากการถูกว่าจ้างจากหน่วยงานภาครัฐและหน่วยงานต่างประเทศแล้ว ทีดีอาร์ไอยังใช้งบประมาณของตนเองในการผลิตงานวิจัยเชิงนโยบายในหัวข้อที่กำหนดเอง โดยเน้นหัวข้อที่ทีดีอาร์ไอคิดว่าสำคัญต่อการพัฒนาประเทศในอนาคต เช่น การต่อต้านการทุจริตคอร์รัปชัน การพัฒนาระบบศึกษาไทย และโมเดลใหม่ทางเศรษฐกิจ เป็นต้น

ปัจจุบัน ทีดีอาร์ไอมีทรัพยากรบุคคลประมาณ 120 คน ในฝ่ายการวิจัย 19 ฝ่าย ได้แก่
 นโยบายเศรษฐกิจส่วนรวม
 นโยบายการเกษตรสมัยใหม่และการเปลี่ยนแปลงเศรษฐกิจชนบท
 นโยบายด้านการกำกับดูแลที่ดี
 นโยบายด้านการขนส่งและโลจิสติกส์
 นโยบายเศรษฐกิจระหว่างประเทศและการพัฒนา
 นโยบายด้านการพัฒนาอย่างทั่วถึง
นโยบายเศรษฐกิจส่วนรวมและเศรษฐศาสตร์ประยุกต์
นโยบายด้านสาธารณสุขและการเกษตร
นโยบายเพื่อการพัฒนาสังคม
นโยบายพลังงานเพื่อความยั่งยืน
นโยบายด้านแรงงาน
นโยบายด้านการปฏิรูปการศึกษา
นโยบายการเพิ่มความสามารถในการแข่งขัน
นโยบายด้านอุตสาหกรรมและการค้าระหว่างประเทศ
นโยบายด้านหลักประกันทางสังคม
นโยบายทรัพยากรธรรมชาติและการลดแก๊สเรือนกระจก
นโยบายด้านภูมิอากาศและการพัฒนาสีเขียว
กฎหมายเพื่อการพัฒนา
นโยบายทรัพยากรมนุษย์

นักวิชาการของสถาบันฯในปัจจุบัน เช่น  ศ. พิเศษ ดร. อัมมาร สยามวาลา  ดร.ฉลองภพ สุสังกร์กาญจน์  รศ. ดร. นิพนธ์ พัวพงศกร  รศ. ดร. ยงยุทธ แฉล้มวงษ์ และ ดร. สมเกียรติ ตั้งกิจวานิชย์ เป็นต้น และในอดีต เช่น ดร. วีรพงษ์ รามางกูร ศ.ดร.มิ่งสรรพ์ ขาวสอาด
# สไปรามัยซิน
สไปรามัยซิน (Spiramycin) เป็นยาปฏิชีวนะและต้านปรสิตแบบ macrolide ใช้รักษา toxoplasmosis และการติดเชื้ออื่น ๆ ของเนื้อเยื่ออ่อนต่าง ๆ

แม้ว่ามีการใช้งานในทวีปยุโรป, ประเทศแคนาดาและเม็กซิโก สไปรามัยซินยังคงถือเป็นยาที่อยู่ในขั้นทดลองในประเทศสหรัฐ แต่บางครั้งสามารถขอได้ โดยได้รับอนุญาตเป็นพิเศษจาก FDA สำหรับโรคท็อกโซพลาสโมซิส (toxoplasmosis) ในการตั้งครรภ์ไตรมาสแรก
# ไมโอกามัยซิน
ไมโอกามัยซิน (Miocamycin)
# ร็อกซิโทรมัยซิน
ร็อกซิโทรมัยซิน  เป็นยาปฏิชีวนะประเภทแมโครไลด์ ใช้ในการรักษาการติดเชื้อในเนื้อเยื่ออ่อน ระบบทางเดินหายใจและทางเดินปัสสาวะ 

ร็อกซิโทรมัยซินได้รับการจดสิทธิบัตรใน ค.ศ. 1980 และรับรองให้ใช้ทางการแพทย์ใน ค.ศ. 1987 รูสเซลอูคลาฟ บริษัทยาจากฝรั่งเศส วางจำหน่ายร็อกซิโทรมัยซินเป็นครั้งแรกในปี ค.ศ. 1987 ร็อกซิโทรมัยซินมีคุณสมบัติคล้ายอิริโทรมัยซินคือลดการเจริญเติบโตของแบคทีเรียด้วยการขัดขวางการสังเคราะห์โปรตีน
# โรกิตามัยซิน
โรกิตามัยซิน (Rokitamycin)
# อะซิโทรมัยซิน
อะซิโทรมัยซิน (Azithromycin)
# ฟลูริโทรมัยซิน
ฟลูริโทรมัยซิน (Flurithromycin) เป็นยาปฏิชีวนะประเภทแมคโคไรด์
# คลาริโทรมัยซิน
คลาริโทรมัยซิน  เป็นยาปฏิชีวนะประเภทแมคโคไรด์ที่ใช้รักษาโรคทางแบคทีเรียหลายแบบ

คลาริโทรมัยซินได้รับการพัฒนาใน ค.ศ. 1980 และรับรองให้ใช้ในทางการแพทย์ใน ค.ศ. 1990 ยานี้จัดให้อยู่ในรายการยาจำเป็นขององค์การอนามัยโลก
# โทรลีแอนโดมัยซิน
โทรลีแอนโดมัยซิน (, ย่อเป็น TAO) เป็นยาปฏิชีวนะประเภทแมคโคไรด์
# การขัดกันแห่งผลประโยชน์
การขัดกันแห่งผลประโยชน์ ศัพท์บัญญัติราชบัณฑิตยสถานว่า ผลประโยชน์ขัดกัน หรือ ผลประโยชน์ทับซ้อน  คือ สถานการณ์ที่บุคคลผู้ดำรงตำแหน่งอันเป็นที่ไว้วางใจ เช่น ผู้ดำรงตำแหน่งทางการเมือง ผู้ดำรงตำแหน่งระดับสูงในองค์กร ผู้ประกอบวิชาชีพสาธารณสุข เป็นต้น ต้องเลือกระหว่างผลประโยชน์ส่วนตนกับผลประโยชน์ในวิชาชีพ ซึ่งทำให้ตัดสินใจยากในอันที่จะปฏิบัติหน้าที่โดยปราศจากอคติได้ การขัดกันแห่งผลประโยชน์นี้สามารถเกิดขึ้นได้แม้ไม่ส่งผลทางจริยธรรมหรือความไม่เหมาะสมต่าง ๆ และสามารถทำให้ทุเลาเบาบางลงได้ด้วยการตรวจสอบโดยบุคคลภายนอก

การขัดกันแห่งผลประโยชน์มิได้ปรากฏแต่ในทางวิชาชีพเท่านั้น แต่ยังอาจเกิดขึ้นได้ในกรณีที่บุคคลมีบทบาทหลากหลายและบทบาทเหล่านั้นก็เกิดขัดกันเอง เช่น ผู้จัดการฝ่ายขายอาจมีหน้าที่ปฏิบัติงานด้วยความซื่อสัตย์สุจริต และก็อาจมีหน้าที่ในทางกตัญญูกตเวทีต่อญาติพี่น้องที่มาเสนอขายสินค้าใด ๆ เป็นต้น

 ประเภท 

ต่อไปนี้เป็นรูปแบบการขัดกันแห่งผลประโยชน์ที่ปรากฏมากที่สุด

 การขัดกันแห่งผลประโยชน์ที่เกี่ยวข้องกับธุรกิจส่วนตัว เป็นกรณีที่ผลประโยชน์สาธารณะกับผลประโยชน์ส่วนตัวเกิดอยู่กันคนละฟาก อาทิ ประเด็นเกี่ยวกับผลประโยชน์ในธุรกิจที่เป็นเจ้าของเป็นการส่วนตัว
 การขัดกันแห่งผลประโยชน์ที่เกี่ยวข้องกับธุรกิจภายนอก เป็นกรณีที่บุคคลมีส่วนเกี่ยวข้องในธุรกิจการงานหลายอย่างโดยมีธุรกิจการงานหลัก ๆ ของตนเองอยู่แล้ว และผลประโยชน์ในการงานหลักเกิดอยู่คนละฟากกับผลประโยชน์ในการงานรอง
 การขัดกันแห่งผลประโยชน์ที่เกี่ยวข้องกับเครือญาติ เป็นกรณีที่เครือญาติจะเข้ามามีบทบาทในธุรกิจการงานของตน หรือกรณีที่ธุรกิจการงานของตนจะต้องใช้บริการใด ๆ จากธุรกิจการงานของญาติ อาจทำให้ตนเกิดเห็นแก่ประโยชน์ส่วนครอบครัวหรือเครือญาติ และกระทำการทุจริตต่อธุรกิจการงานของตนได้ ในหลาย ๆ หน่วยงานจึงมีการกำหนดมิให้เจ้าหน้าที่ของตนประกอบธุรกิจกับเครือญาติของตัวเอง
 การขัดกันของผลประโยชน์ที่เกี่ยวข้องกับมิตรสหาย เป็นกรณีที่บุคคลจะเข้าทำธุรกิจการงานกับมิตรสหายของตน คล้าย ๆ กับกรณีของเครือญาติดังกล่าว

พฤติกรรมไม่เหมาะสมอย่างอื่นบางทีก็จัดเข้าพวกเป็นการขัดกันแห่งผลประโยชน์ อาทิ การรับสินบนซึ่งอาจจัดเข้าเป็นการทุจริตในตำแหน่งหน้าที่อีกประเภทหนึ่งด้วยก็ได้ ตลอดจนการใช้อำนาจหน้าที่ ทรัพย์สิน ทรัพยากร หรือบุคลากรของหน่วยงานของตนเพื่อประโยชน์ส่วนตัวซึ่งก็อาจจัดเข้าเป็นการฉ้อโกงได้อีกประเภทหนึ่ง เป็นต้น
# ลินโคมัยซิน
ลินโคมัยซิน (Lincomycin) เป็นยาปฏิชีวนะในกลุ่มลินโคซาไมด์ ผลิตจากเชื้อ Streptomyces lincolnensis สามารถใช้เป็นสารตั้งต้นเพื่อดัดแปลงเป็นยา clindamycin ด้วยการใช้ thionyl chloride เพื่อเปลี่ยนเอาอะตอมคลอไรด์ไปแทนหมู่ 7-hydroxyl ด้วยการ inverse chirality ปัจจุบันมีที่ใช้น้อยมาก
# โจซามัยซิน
โจซามัยซิน  เป็นยาปฏิชีวนะแบบ macrolide ฮามาโอะ อูเมซาวะและเพื่อนร่วมงานจัดแยกจากสายพันธุ์ของ Streptomyces narbonensis var. josamyceticus var. nova ใน ค.ศ. 1964

ปัจจุบันขายในหลายประเทศ โดยมีชื่อทางการค้าดังนี้:

 ยุโรป: Josalid, Josacine, Iosalide, Josamina
 รัสเซีย: Wilprafen (Вильпрафен)
 ญี่ปุ่น: Josamy

ผลข้างเคียง

มีรายงานกรณีที่มีอาการบวมน้ำที่เท้า
# ดิริโทรมัยซิน
ดิริโทรมัยซิน  เป็นยาปฏิชีวนะ glycopeptide แบบแมโครไลด์

การยกเลิก
ดิริโทรมัยซินไม่มีให้บริหารในประเทศสหรัฐ เนื่องจากการผลิตดิริโทรมัยซินถูกยกเลิกในสหรัฐ National Institutes of Health แนะนำว่าผู้ที่ต้องการใช้ดิริโทรมัยซินควรปรึกษาแพทย์เพื่อหารือถึงการเปลี่ยนไปใช้วิธีการรักษาแบบอื่น กระนั้น ดิริโทรมัยซินยังคงมีให้ใช้งานในประเทศแถบยุโรปหลายแห่ง
# เทลิโทรมัยซิน
เทลิโทรมัยซิน  เป็นยาปฏิชีวนะแบบ ketolide ชนิดแรกที่นำมาใช้ในทางการแพทย์

ยานี้ได้รับการจดสิทธิบัตรใน ค.ศ. 1994 และรับรองให้ใช้ในทางการแทพย์ใน ค.ศ. 2001
# ปริสตินามัยซิน
ปริสตินามัยซิน
# ระบบจัดการเนื้อหา
ระบบจัดการเนื้อหา (Content management system, CMS) คือระบบซอฟต์แวร์คอมพิวเตอร์ที่ใช้เพื่อจัดระเบียบ และส่งเสริมการทำงานในหมู่คณะ ให้สามารถสร้างเอกสาร หรือเนื้อหาสาระอื่นๆ โดยมากแล้ว ระบบจัดการเนื้อหา มักจะเป็นเว็บแอปพลิเคชัน ซึ่งใช้จัดการเว็บไซต์และเนื้อหาบนเว็บ และมีไม่น้อยที่ระบบจัดการเนื้อหาต้องใช้ซอฟต์แวร์พิเศษบนเครื่องเครื่องลูกข่าย เพื่อใช้แก้ไขและสร้างบทความต่างๆ

ระบบจัดการเนื้อหา ในตลาดซอฟต์แวร์คอมพิวเตอร์มีทั้งแบบที่ทำเพื่อการค้าและแบบ โอเพนซอร์ส

เนื้อหาที่อยู่บนระบบอาจจะเป็นเนื้อหาที่เป็น ข้อความตัวอักษร ไฟล์รูปภาพ ไฟล์เสียง ไฟล์ภาพเคลื่อนไหว ไฟล์วิดีโอ หรือไฟล์เอกสารอื่นๆ ก็ได้

 ลำดับการดำเนินงาน 
ระบบจัดการเนื้อหามักมีระบบการจัดการลำดับการดำเนินงานของเนื้อหาที่เรียกว่า Workflow ซึ่งลำดับการดำเนินงานนั้นโดยมากจะประกอบไปด้วย
 ขั้นตอนการนำเนื้อหาเข้าระบบ (Ingestion หรือ Creation)
 ขั้นตอนการตรวจสอบเนื้อหา (Staging หรือ Approval)
 ขั้นตอนการนำเนื้อหาไปเผยแพร่ (Delivery หรือ Publishing)

 วงจรชีวิตของเนื้อหา 
วงจรชีวิตของเนื้อหาภายในระบบจัดการเนื้อหาประกอบด้วย
 การจัดโครงสร้างหรือการจัดหมวดหมู่ (Organization) เป็นการจัดประเภทให้แก่เนื้อหาสาระว่าเป็นประเภทใด ควรมีโครงสร้างแบบใด เป็นการกำหนด Schema ให้แก้เนื้อหาว่าต้องมีองค์ประกอบเช่นใดบ้าง
 ลำดับขั้นดำเนินงาน (Workflow) เป็นกฎเกณฑ์หรือนโยบาย การกำหนดหน้าที่ความรับผิดชอบต่อเนื้อหาสาระ ของเจ้าของหรือผู้เขียน ของผู้เผยแพร่และของผู้ร่วมมือ เป็นลำดับขั้นตอนของการผ่านร่างของเนื้อหา ก่อนที่จะออกเผยแพร่สู่สาธารณะ
 การสร้างสรรค์ (Creation) เป็นการนำเข้าข้อมูล การเขียน จับภาพ อัดเสียง รวบรวม เปลี่ยนแปลง แก้ไข เนื้อหาสาระที่อยู่ภายในระบบ
 การจัดเก็บ (Repository) หมายถึง การจัดเก็บข้อมูลเป็นไฟล์ การจัดเก็บลงฐานข้อมูล การบันทึกลงสื่อ เพื่อให้คงอยู่ไว้ซึ่งข้อมูลภายในระบบ 
 การกำหนดเวอร์ชัน (Versioning) เป็นการควบคุมการเปลี่ยนแปลง โดยให้มีหมายเลขการเปลี่ยนแปลง หรือการกำหนดวันที่เปลี่ยนแปลง และจัดเก็บสำรองข้อมูลดังเดิมไว้ เผื่อทำการเรียกคืนข้อมูล หรือแก้ไขกลับ และเพื่อให้รู้ถึงสถานะการเปลี่ยนแปลงของข้อมูล 
 การเผยแพร่ (Publishing) เป็นการนำเนื้อหาสาระออกเผยแพร่สู่สาธารณะ ด้วยการจัดส่งไปยังตัวบุคคล การเผยแพร่ในที่สาธารณะ เป็นต้น 
 การเก็บเอกสาร (Archives) คือการจัดเก็บเนื้อหาที่ถูกใช้งานแล้ว หรือหมดอายุแล้ว โดยนำมาจัดเก็บเพื่อนำไว้ใช้เป็นฐานความรู้ หรือไว้ใช้เพื่อเตรียมนำเสนอใหม่

 ประเภทของระบบจัดการเนื้อหา 
ระบบจัดการเนื้อหานั้นมีหลายประเภทสามารถจัดหมวดหมู่ได้เป็น
 ระบบจัดการเนื้อหาเว็บ เป็นระบบที่ช่วยจัดการเนื้อหาบนเว็บไซต์
 ระบบจัดการเนื้อหาทางธุรกรรม เป็นระบบที่ช่วยจัดการธุรกรรมสำหรับการพาณิชย์อิเล็กทรอนิกส์
 ระบบจัดการเนื้อหาแบบประสาน เป็นระบบที่ใช้ช่วยจัดการเอกสารและเนื้อหาภายในองค์กร
 ระบบจัดการเนื้อหาสิ่งพิมพ์ ใช้สำหรับช่วยจัดการงานสิ่งพิมพ์และวงจรชีวิตของเนื้อหา เช่น เอกสารการใช้งาน หนังสือ เป็นต้น 
 ระบบการจัดการเรียนรู้ ใช้จัดการวงจรชีวิตของเนื้อหาสาระบนระบบเรียนรู้บนเว็บ เช่น จัดการแบบทดสอบ จัดการแบบการเรียนการสอน เป็นต้น
 ระบบจัดการเอกสารที่เป็นภาพ ใช้จัดการเอกสารที่ถูกจัดเก็บในรูปแบบของรูปภาพเช่นการถ่ายสำเนาเป็นต้น
 ระบบจัดการเนื้อหาระดับองค์กร เป็นระบบที่ใช้จัดการเอกสาร เนื้อหาสาระต่างๆ ภายในองค์กร อาจจะเป็นได้ทั้งระบบเว็บแอปพลิเคชันหรือเป็นโปรแกรมคอมพิวเตอร์บนเครื่องลูกข่ายก็ได้
# อะคูสติก
อะคูสติก เป็นคำทับศัพท์จากภาษาอังกฤษ อาจหมายถึง

 คำนาม
 สวนศาสตร์ (สะ-วะ-นะ-ศาสตร์, Acoustics) วิชาว่าด้วยเรื่องของเสียงในทางฟิสิกส์

 คำคุณศัพท์
 กีตาร์อะคูสติก (acoustic guitar) กีตาร์ที่ไม่ได้ใช้ไฟฟ้า
 ดนตรีอะคูสติก (acoustic music) ดนตรีที่เล่นโดยใช้เครื่องดนตรีที่ไม่ได้ใช้ไฟฟ้า
 ตอร์ปิโดอะคูสติก (acoustic torpedo) จรวดตอร์ปิโดสำหรับเรือดำน้ำที่ใช้การตรวจจับเสียงในการค้นหาเป้าหมาย
 ลายนิ้วมืออะคูสติก (acoustic fingerprint)
# ทิศเหนือ
ทิศเหนือ หรือ ทิศอุดร เป็นหนึ่งในทิศหลักทั้งสี่ โดยมากทิศเหนือจะกำหนดอยู่ด้านบนของแผนที่ อาจเขียนย่อด้วยอักษร น หรืออักษร N

 นิยาม 
ทิศเหนือ อาจหมายถึง: 
 ทิศเหนือจริง คือทิศทางตามพื้นผิวโลก ที่มุ่งไปยังขั้วโลกด้านหนึ่ง เป็นขั้วที่อยู่ด้านซ้ายของเรา หากเรายืนที่เส้นศูนย์สูตร และหันหน้าไปหาทิศที่พระอาทิตย์ขึ้น 
 ทิศเหนือแม่เหล็ก คือทิศทางตามพิ้นผิวโลก ที่ที่ความเข้มของสนามแม่เหล็กในแนวระนาบมีค่าเป็นบวกมากที่สุด
# เนติลมัยซิน
เนติลมัยซิน  เป็นยาปฏิชีวนะในกลุ่มอะมิโนไกลโคไซด์ โดยถูกจัดเป็นยาปฏิชีวนะที่ออกฤทธิ์กว้าง เนื่องจากออกฤทธิ์ต้านแบคทีเรียได้หลายสายพันธุ์ เนติลมัยซินไม่สามารถถูกดูดซึมได้จากทางเดินอาหารของมนุษย์ ดังนั้นจึงมียานี้เฉพาะในรูปแบบสำหรับการฉีดเท่านั้น ยานี้มักถูกสงวนไว้ใช้รักษาโรคที่เกิดจาการติดเชื้อแบคทีเรียที่มีอาการรุนแรง โดยเฉพาะอย่าง โรคที่มีสาเหตุมาจากแบคทีเรียที่ดื้อต่อเจนตามัยซิน
# เครือข่ายจิตอาสา
thumb
เครือข่ายจิตอาสา เกิดจากการรวมตัวของกลุ่มคนทำงานภาคสังคมที่เห็นความสำคัญของงานอาสาสมัคร และต้องการสืบสานกระแสพลังน้ำใจที่มีอาสาสมัครจำนวนมาก เดินทางไปช่วยผู้ประสบภัยสึนามิในช่วงต้นปี 2548 เครือข่ายมุ่งประสานความร่วมมือ และเสริมพลังการทำงานขององค์กรที่ทำงานด้านอาสาสมัคร และการให้ เกี่ยวกับจิตอาสา

 ที่มา 
เนื่องจากเหตุการณ์ประสบภัยคลื่นสึนามิที่ได้ก่อให้เกิดการร่วมมือกันระหว่างองค์กรภาครัฐภาคเอกชนภาคประชาสังคมต่าง ๆ ซึ่งทำได้ เป็นจุดเริ่มต้นของกระแสการเป็นอาสาสมัครซึ่งเป็นการช่วยเหลือซึ่งกัน และเป็นประโยชน์ร่วมกันทั้งต่อผู้กระทำและผู้อื่น โดยเน้นที่คุณค่าของความสามัคคี การมีส่วนร่วม และการสร้างสรรค์ประโยชน์สุขในสังคม ทางองค์กรต่าง ๆ ได้เล็งเห็นถึงความสำคัญในด้านงานอาสาสมัคร และมีความเห็นร่วมกันที่จะมีการจัดการอาสาสมัครให้มีระบบที่ชัดเจนมากขึ้น เพื่อรองรับกับรูปแบบงานอาสาที่หลากหลายนับตั้งแต่แบบพึ่งพาตนเองในชุมชน จนไปถึงการช่วยเหลือผู้คนที่อ่อนแอทั่วโลก จึงได้มีการร่วมมือกันเป็นเครือข่ายจิตอาสาเพื่อให้กระแสอาสาสมัครในสังคมไทยนั้นเป็นไปอย่างมั่นคงและยั่งยืน

 กลุ่มสมาชิกในเครือข่าย 
กลุ่มสมาชิกในเครือข่ายมี ดังนี้
 ศูนย์ส่งเสริมการให้และการอาสาช่วยเหลือสังคม 
 มูลนิธิอาสาสมัครเพื่อสังคม (มอส.)
 มูลนิธิกระจกเงา
 กลุ่มนวัตกรรมเยาวชนเพื่อสังคม (why i why)
 Budpage.com
 กรีนพีซ เอเชียตะวันออกเฉียงใต้ (สำนักงานประเทศไทย)
 มูลนิธิสุขภาพไทย
 องค์การแอคชั่นเอด
 มูลนิธิเพื่อการพัฒนาเด็ก
 United Nations Volunteers (UNV)
 มูลนิธิกองทุนไทย (โครงการส่งเสริมการให้เพื่อสังคม และโครงการเยาวชนอาสา)
 บางกอกฟอรั่ม
 องค์กรอโชก้า ผู้ริเริ่มสร้างสรรค์เพื่อสังคม 
 เครือข่ายชาวพุทธเพื่อพระพุทธศาสนาและสังคมไทย (เครือข่ายพุทธิกา)
 สถาบันรามจิตติ
 มูลนิธิกลุ่มมะขามป้อม
 มูลนิธิบูรณะพัฒนาชนบทแห่งประเทศไทย
 กลุ่มธุรกิจเพื่อสังคมไทย 
 โครงการมูลนิธิชุมชนกรุงเทพ
 เครือข่ายอาสารักษ์ธรรมชาติ (V4N Network)
 แผนงานพัฒนาจิตเพื่อสุขภาพ มูลนิธิสดศรี-สฤษดิ์วงศ์ (มสส.)
 สำนักงานอาสากาชาด
 เครือข่ายองค์กรสาธารณประโยชน์
 ชมรมหัวใจสาธารณะ (C4pC)
 พิพิธภัณฑ์ภาพพระเครื่อง โครงการฟื้นฟูประเทศไทย
 OFC Club โครงการทำดีถวายพ่อหลวง
 ธนาคารจิตอาสา
 มูลนิธิจิตอาสาช่วยเหลือสังคมเพื่อสังคม

 แหล่งข้อมูลอื่น 
 เครือข่ายจิตอาสา
 Volunteerspirit on Facebook
 Volunteerspirit on Twitter
 RSS 
 
 กลุ่มจิตอาสา OFC Club
# ซิโซมัยซิน
ซิโซมัยซิน หรือ แบคโตซีซ หรือ เอนซามัยซิน  เป็นยาปฏิชีวนะในกลุ่มอะมิโนไกลโคไซด์ที่ได้จากการหมักของเชื้อแบคทีเรียสกุล Micromonospora จัดเป็นยากลุ่มอะมิโนไกลโคไซด์ชนิดใหม่ที่ออกฤทธิ์กว้าง และมีโครงสร้างที่คล้ายคลึงกันกับเจนตามัยซิน

เป็นที่คาดการณ์กันว่าซิโซมัยซินนั้นเป็นยากลุ่มอะมิโนไกลโคไซด์ที่ออกฤทธิ์ต้านเชื้อแบคทีเรียแกรมบวก เช่นเดียวกับยาอื่นในกลุ่มนี้ ซิโซมัยซินนั้นมีฤทธิ์ในการฆ่าเชื้อแบคทีเรียในห้องปฏิบัติการ โดยความเข้มข้นของซิโซมัยซินที่ฆ่าเชื้อแบทีเรียได้ร้อยละ 90 (MBC) นั้นมีค่าเท่ากันหรือใกล้เคียงกันกับความเข้มข้นต้ำสุดที่ยับยั้งการเจริญเติบโตของเชื้อแบคทีเรียได้ในห้องปฏิบัติการ (MIC). ยิ่งไปกว่านั้น เชื้อแบคทีเรีย Pseudomonas aeruginosa ที่แยกได้จากห้องปฏิบัติการส่วนใหญ่ยังตอบสนองต่อซิโซมัยซินได้ดี การดื้อต่อยาซิโซมัยซินของแบคทีเรียนั้นอาจเป็นผลมาจากทั้งโดยการสร้างเอนไซม์หรือด้วยกลไกที่ไม่ใช่เอนไซม์ ทั้งนี้ ซิโซมัยซินสามารถถูกทำให้หมดฤทธิ์ได้โดยเอนไซม์เดียวกันที่ทำให้เจนตามัยซินหมดฤทธิ์ อย่างไรก็ตาม เชื้อแบคทีเรียส่วนใหญ่ที่ดื้อต่อเจนตามัยซินนั้นยังคงตอบสนองต่อซิโซมัยซินได้ดี ทั้งนี้เป็นผลเนื่องจากกลไกการดื้อต่อเจนตามัยซินของแบคทีเรียเหล่านั้นเป็นกลไกที่ไม่เกี่ยวเนื่องกับการสร้างเอนไซม์ออกมาเปลี่ยนแปลงตัวยา

การศึกษาบางการศึกษาพบว่าซิโซมัยซินนั้นมีประสิทธิภาพในการรักษาโรคติดเชื้อแบคทีเรียที่ล้มเหลวจากการรักษาด้วยยาปฏิชีวนะอื่นหรือผลการเพาะเชื้อในห้องปฏิบัติการพบว่าเชื้อสาเหตุนั้นดื้อต่อยากลุ่มอะมิโนไกลโคไซด์ชนิดอื่น
# ไอเซปามัยซิน
ไอเซปามัยซิน  เป็นยาปฏิชีวนะชนิดหนึ่งในกลุ่มอะมิโนไกลโคไซด์ โดยมีข้อบ่งใช้สำหรับรักษาโรคที่เกิดจากการติดเชื้อแบคทีเรีย ทั้งนี้ ไอเซปามัยซินได้รับการจัดลำดับความสำคัญของยาจากองค์การอนามัยโลก (World Health Organisation) ว่าเป็นยาปฏิชีวนะที่มีความจำเป็นอย่างยิ่งในการบำบัดรักษาโรคติดเชื้อแบคทีเรียในมนุษย์ โดยยานี้จัดเป็นยาปฏิชีวนะชนิดออกฤทธิ์กว้าง มีโครงสร้างที่มีความคล้ายคลึงกันกับเจนตามัยซินและอะมิกาซินมีกลไกการออกฤทธิ์ที่คล้ายคลึงกันกับสมาชิกอื่นในกลุ่มกลุ่มอะมิโนไกลโคไซด์ อย่างไรก็ตาม ไอเซปามัยซินมีข้อเหนือกว่ายาอื่นในกลุ่มนี้ คือ สามารถออกฤทธิ์ต่อเชื้อแบคทีเรียที่ดื้อยาได้ดี เช่น แบคทีเรียสายพันธุ์ที่ผลิตเอนไซม์ 6'-N-aminoglycoside acetyltransferase เป็นต้น ยานี้ถูกเปลี่ยนแปลงและขับออกทางไต นอกจากนี้ ไอเซปามัยซินยังมีผลหลังการใช้ยาปฏิชีวนะ (post-antibiotic effect) ซึ่งหมายความว่าการเติบโตของแบคทีเรียได้รับการกดไว้ชั่วคราวแม้จะหยุดใช้ยาดังกล่าวแล้วก็ตาม ทำให้ยานี้สามารถบริหารให้ผู้ป่วยได้เพียงวันละ 1 ครั้ง
# ไรบอสตามัยซิน
ไรบอสตามัยซิน  เป็นยาปฏิชีวนะกลุ่มอะมิโนไกลโคไซด์ – อะมิโนไซคลิตอล (aminoglycoside-aminocyclitol) ที่แยกได้จากเชื้อแบคทีเรียสกุลสเตรปโตมัยซิสที่มีชื่อว่า Streptomyces ribosidificus ซึ่งการค้นแรกจากตัวอย่างดินที่มาจากเมืองสึ, จังหวัดมิเอะ, ประเทศญี่ปุ่นShomura, T.; Ezaki, N.; Tsuruoka, T.; Niwa, T.; Akita, E.; Niida, T.; Studies on Antibiotic SF-733, a New Antibiotic. I Taxonomy, Isolation and Characterization. The Journal of Antibiotics. 1970, 23 (3), 155-161. มีโครงสร้างที่ประกอบด้วยหน่วยย่อย 3 หน่วย คือ 2-deoxystreptamine (DOS), neosamine C, และน้ำตาลไรโบสSubba, B.; Kharel, M.K.; Lee, H.C.; Liou, K.; Kim, B.G; Sohng, J.K.; The Ribostamycin Biosynthetic Gene Cluster in Streptomyces ribosidificus: Comparison With Butirosin Biosynthesis. Molecules and Cells. 2005, 20 (1), 90-96. ไรบอสตามัยซิน รวมไปถึงยาอื่นในกลุ่มอะมิโนไกลโคไซด์ที่มี DOS เป็นหน่วยย่อยในโมเลกุล เป็นยาปฏิชีวนะชนิดออกฤทธิ์กว้างที่สำคัญที่ใช้ในการรักษาผู้ป่วยภูมิคุ้มกันบกพร่องและผู้ป่วยเอดส์ที่ติดเชื้อแบคทีเรีย และได้รับการรับรองจากองค์การอนามัยโลกให้เป็นหนึ่งในรายการยาปฏิชีวนะที่มีความสำคัญอย่างยิ่งต่อการสาธารณสุขKurumbang N.P.; Liou, K.; Sohng, J.K.; Biosynthesis of Ribostamycin Derivatives by Reconstitution and Heterologous Expression of Required Gene Sets. Applied Biochemistry and Biotechnology. 2011, 163, 373-382.World Health Organization. Critically Important Antimicrobials for Human Medicine 3rd revision. 2011 อย่างไรก็ตาม อุบัติการณ์การดื้อต่อยากลุ่มอะมิโนไกลโคไซด์ อย่างไรบอสตามัยซิน ที่เพิ่มมากขึ้นของเชื้อแบคทีเรียนั้น กำลังเป็นประเด็นที่น่าสนใจของวงการสาธารณสุข ซึ่งการดื้อต่อยากลุ่มนี้นั้นสามารถเกิดขึ้นได้ในหลายขั้นตอน ตั้งแต่การปรับเปลี่ยนโครงสร้างเซลล์ของเชื้อแบคทีเรียโดยอาศัยเอนไซม์ต่างๆ ผ่านปฏิกิริยาฟอสโฟรีเลชัน, อะดีนิเลชัน และอะซีทิเลชัน รวมไปถึงการป้องกันไม่ให้ยาปฏิชีวนะเข้าจับกับสายอาร์เอ็นเอบนไรโบโซมของเชื้อแบคทีเรียได้Kudo, F.; Eguchi, T.; Biosynthetic Genes for Aminoglycoside Antibiotics. The Journal of Antibiotics. 2009, 62, 471-481.

 ชีวสังเคราะห์ 
thumb|left|300px|แผนผังแสดงเส้นทางการสังเคราะห์ไรบอสตามัยซิน
ชีวสังเคราะห์ของไรบอสตามัยซินเริ่มจากการที่ D-glucose เกิดปฏิกิริยาการเติมหมู่ฟอสเฟตที่ตำแหน่งที่ 6 (ฟอสโฟรีเลชัน) กลายเป็น Glucose-6-phosphate จากนั้นเอนไซม์ rbmA ซึ่งมีส่วนของยีนที่ตอบสนองต่อ  NAD+ จะเข้าทำปฏิกิริยากับ Glucose-6-phosphate ได้เป็น 2-deoxy-scyllo-inosose ถัดมาเอนไซม์ rmbB จะเข้าจับกับสารดังกล่าวและกระตุ้นให้เกิดปฏิกิริยาทรานส์อะมีเนชัน (transamination) เพื่อเปลี่ยน 2-deoxy-scyllo-inosose ไปเป็น 2-deoxy-scyllo-inosamine จากนั้นเอนไซม์ rbmC จะเข้าทำการออกซิไดซ์เพื่อเปลี่ยนสารดังกล่าวเป็น 2-deoxy-3-amino-scyllo-inosose จากนั้นเอนไซม์ rmbB จะเข้ากระตุ้นให้เกิดปฏิกิริยาทรานส์อะมีเนชันอีกครั้งเพื่อสร้าง DOS ถัดมา DOS จะถูกไกลโคซิเลทเพื่อเชื่อมต่อ DOS เข้ากับ uridine diphosphate N-acetylglucosamine (UDP-Glc-NAc) ด้วยเอนไซม์ glycosyltransferase rmbD จนได้เป็น 2’-N-acetylparomamine ซึ่งจะถูกดึงหมู่อะซีติลออกโดยเอนไซม์ racJ ได้ผลิตภัณฑ์ต่อมาเป็น Paromamine แล้ว Paromamine ถูกออกซิไดซ์ต่อด้วยเอนไซม์ rbmG และ rmbH transaminates ตามลำดับ จนได้เป็น neamine ซึ่งจะถูกไรโบซิเลทอีกหนึ่งครั้งเพื่อสร้างผลิตภัณฑ์สุดท้ายคือ ไรบอสตามัยซิน
# ออฟลอกซาซิน
ออฟลอกซาซิน (Ofloxacin)
 
 
 
 
 
 

ข้อบ่งใช้
ใช้ในโรคติดเชื้อแบคทีเรียที่ไวต่อ ออฟลอกซาซิน ได้แก่
การติดเชื้อในระบบทางเดินหายใจ เช่น หลอดลมอักเสบ ปอดอักเสบ
การติดเชื้อในระบบทางเดินปัสสาวะ เช่น กระเพาะปัสสาวะอักเสบ หลอดปัสสาวะอักเสบ ไตและกรวยไตอักเสบ โรคหนองในแท้ โรคหนองในเทียม
 การติดเชื้อในระบบทางเดินอาหารส่วนต้น เช่น หลอดอาหารส่วนต้นอักเสบ ต่อมทอนซิลอักเสบ
 การติดเชื้อในระบบทางเดินอาหาร เช่น ลำไส้อักเสบ บิดมีเชื้อ
 การติดเชื้อทางผิวหนัง เช่น ตุ่มมีหนองตามผิวหนัง ฝี สิว ต่อมและหลอดน้ำเหลืองอักเสบ การติดเชื้อของบาดแผล แผลไฟไหม้และแผลผ่าตัด
 การติดเชื้อของหู ตา จมูก เช่น หูห้องกลางอักเสบ (Otitis Media) โพรงจมูกอักเสบ (Sinusitis) หนังตาอักเสบ กุ้งยิง ถุงน้ำตาอักเสบ
การติดเชื้ออื่น ๆ เช่น ถุงน้ำดีอักเสบ ท่อน้ำดีอักเสบ เต้านมอักเสบ ต่อมลูกหมากอักเ

กลไกการออกฤทธิ์
ออฟลอกซาซินเป็นยาปฏิชีวนะที่ออกฤทธิ์กว้าง สามารถทำลายเชื้อแบคทีเรียชนิดแกรมลบ เช่น E.Coli., K.pneumoniae, Serratia sp., Proteus sp., P.aeruginosa, และ H. influenzae และยังสามารถทำลายเชื้อแบคทีเรียชนิดแกรมบวก เช่น Staphylococcus sp., Nemolytic-Streptococci  และ Enterococci

ผลข้างเคียงของยา
  ?

ข้อควรระวังและข้อห้ามใช้ 
  ห้ามใช้ในผู้ที่แพ้ยานี้ 

ชื่อการค้า
Tarivid 

ขนาดการใช้ยา
 ผู้ใหญ่รับประทานครั้งละ 1 - 2 เม็ด วันละ 2 - 3 ครั้ง
 โกโนเรีย (หนองใน) 400 มก. ในเพียงครั้งเดียว

ขนาดของบรรจุภัณฑ์
 แผงละ 4  และ 20 เม็ด
 แพ็คละ 100 และ 500 เม็ด
# อีนอกซาซิน
อีนอกซาซิน (Enoxacin)
# พีฟลอกซาซิน
พีฟลอกซาซิน (Pefloxacin) เป็นยาปฏิชีวนะควิโนโลนที่ใช้รักษาการติดเชื้อแบคทีเรีย พีฟลอกซาซินยังไม่ได้รับการรับรองให้ใช้งานในประเทศสหรัฐ

ประวัติ
พีฟลอกซาซินได้รับการพัฒนาใน ค.ศ. 1979 และรับรองให้ใช้ในมนุษย์ที่ฝรั่งเศสใน ค.ศ. 1985
# โลมิฟลอกซาซิน
โลมิฟลอกซาซิน (Lomefloxacin)
# สปาร์ฟลอกซาซิน
สปาร์ฟลอกซาซิน (Sparfloxacin)
# ทีมาฟลอกซาซิน
ทีมาฟลอกซาซิน  เป็นยาปฏิชีวนะประเภท fluoroquinolone ที่ถูกนำออกจากการซื้อขายในประเทศสหรัฐหลังได้รับการรับรองเพียงไม่นานใน ค.ศ. 1992 เนื่องจากผลกระทบอันไม่พึงประสงค์อย่างร้ายแรงที่ทำให้มีผู้เสียชีวิต 3 คน ยานี้ไม่ได้วางจำหน่ายในทวีปยุโรป
# รูฟลอกซาซิน
รูฟลอกซาซิน (Rufloxacin)
# ฟลีรอกซาซิน
ฟลีรอกซาซิน (Fleroxacin) เป็นยาปฏชีวนะในกลุ่ม Fluoroquinolones ใช้สำหรับรักษาโรคติดเชื้อเกี่ยวกับระบบการสืบพันธุ์ โรคติดเชื้อในระบบทางเดินอาหาร โรคติดเชื้อในระบบทางเดินอาหาร และถูกห้ามใช้ตั้งแต่ พ.ศ. 2533 เนื่องจากมีผลข้างเคียงที่ไม่พึงประสงค์ขั้นร้ายแรง ทำให้ตามีความไวต่อแสง ในบางกรณีหากใช้ติดต่อกันเป็นเวลานานอาจมีผลให้ตาเป็นต้อกระจกมารู้จัก Fluoroquinolones กันเถอะ
# โทรวาฟลอกซาซิน
โทรวาฟลอกซาซิน
# เกรพพาฟลอกซาซิน
เกรพพาฟลอกซาซิน  เป็นสารต้านแบคทีเรียฟลูออโรควิโนโลนแบบสเปกตรัมกว้างชนิดรับประทาน ใช้ในการรักษาการติดเชื้อแบคทีเรีย เกรพพาฟลอกซาซินถูกนำออกจากตลาดทั่วโลกใน ค.ศ. 1999 เนื่องจากยาตัวนี้อาจทำให้เกิดภาวะหัวใจเต้นผิดจังหวะที่อาจถึงแก่ชีวิตได้

 สเตอริโอ 
เกรพพาฟลอกซาซิน ประกอบด้วย stereocenter และประกอบด้วยสอง enantiomers นี่คือส่วนผสม 1: 1 (R) - และ (S) - แบบฟอร์ม:
 เกรพพาฟลอกซาซิน 250 px(R)-grepafloxacin CAS number: 146761-68-4 250 px(S)-grepafloxacin CAS number: 146761-69-5
# เวล (รัฐโคโลราโด)
เวล ในบทความนี้เป็นเมืองในสหรัฐอเมริกา สำหรับเวลส์ ในสหราชอาณาจักรดูที่ เวลส์
thumb|300px|เวลวิลเลจ
เวล (Vail) เป็นเมืองที่มีชื่อเสียงด้านสกี (หิมะ) ตั้งอยู่ทางทิศตะวันตกของเมืองเดนเวอร์ ในเคาน์ตี้อีเกิ้ล รัฐโคโลราโด สภาพที่ตั้งอยู่บนเทือกเขาร็อกกี ที่ 39°38'9" เหนือ, 106°21'47" ตะวันตก (39.635757, -106.362984)มีประชากรประมาณเพียง 4500 คน แต่มีปริมาณนักท่องเที่ยวต่อปีสูงสุดอันดับต้นๆของสถานตากอากาศชั้นหนึ่งของสหรัฐอเมริกา พื้นที่สำหรับเล่นสกีมีความหลากหลาย และมีพื้นที่ขนาดใหญ่ที่สุดในอเมริกาเหนือ เคยร่วมกับเมืองเบรกเคนริดจ์ (Breckenridge)เป็นที่แข่งขันโอลิมปิคฤดูหนาวหลายครั้ง มีพื้นที่ต่อเนื่องกับบีเวอร์ครีค (Beaver Creek) พื้นที่ส่วนที่ท้าทายการเล่นของนักสกี ได้แก่ หุบเขา (Bowl) จำนวนเจ็ดแห่ง ที่สำคัญคือ แบ็คโบว์ล (Back Bowl) เป็นที่นิยมของนักสกีผาดโผน ระดับแบล็คไดมอนด์ (Black Diamond) มีจำนวนลิฟท์ที่เล่นสกีได้ไม่ต่ำว่า 30 ตำแหน่ง ความชัน (Slope)หลากหลายตั้งแต่เริ่มต้น-สีเขียว, ชันปานกลาง-สีน้ำเงิน, และชันมาก-สีดำ สำหรับนักสกีทุกระดับ รวมทั้งสถานที่ฝึกหัด

หมู่บ้านเวล/เวลวิลเลจ (Vail Village) คือ ศูนย์กลางของเมือง มีลักษณะเป็นสถาปัตยกรรมยุโรปแบบบาวาเรี่ยน มีบรรยากาศสวยงาม ด้วยทางเดินเท้า (pedestrain) ลัดเลาะไปยังอาคารร้านค้าต่างๆ เป็นแหล่งท่องเที่ยว มีร้านค้าจำหน่ายของที่ระลึก และอุปกรณ์การเล่นสกีชั้นนำ

วเล
หมวดหมู่:สกีรีสอร์ท
# ซิโปรฟลอกซาซิน
ซิโปรฟลอกซาซิน  เป็นยาปฏิชีวนะชนิดฟลูออโรควิโนโลน ใช้รักษาโรคติดเชื้อแบคทีเรียได้หลายโรค เช่น การติดเชื้อที่กระดูกและข้อ การติดเชื้อในช่องท้อง ท้องเสียติดเชื้อบางชนิด การติดเชื้อในระบบหายใจ การติดเชื้อที่ผิวหนัง ไข้ไทฟอยด์ และการติดเชื้อในทางปัสสาวะ เป็นต้น บางครั้งอาจใช้ร่วมกับยาอื่นในการรักษา ยานี้สามารถให้ได้ทางการกิน หยอดตา หยอดหู และฉีดเข้าหลอดเลือดดำ

อาการไม่พึงประสงค์ที่พบได้บ่อย ได้แก่ คลื่นไส้ อาเจียน และถ่ายเหลว อาการไม่พึงประสงค์รุนแรงที่อาจพบได้แต่ไม่บ่อย ได้แก่ เส้นเอ็นฉีกขาด ประสาทหลอน เส้นประสาทบาดเจ็บ อาจทำให้ผู้ป่วยไมแอสทีเนียเกรวิสมีอาการกล้ามเนื้ออ่อนแรงที่แย่ลงได้ อัตราการเกิดอาการไม่พึงประสงค์ของยานี้มากกว่าที่พบจากยาในกลุ่มเซฟาโลสปอรินแต่น้อยกว่าที่พบจากยาคลินดามัยซิน การวิจัยกับสัตว์ชนิดอื่นก่อให้เกิดความกังวลต่อการใช้งานในการตั้งครรภ์ อย่างไรก็ตาม ไม่มีการพบปัญหาใด ๆ ในกลุ่มเด็กที่แม่นำยาชนิดนี้มาใช้ โดยพบว่ามีความปลอดภัยในการเลี้ยงลูกด้วยนมแม่ ฟลูออโรควิโนโลนรุ่นที่สองที่มีกิจกรรมในวงกว้างมักทำให้แบคทีเรียตาย

มีการจดสิทธิบัตรซิโปรฟลอกซาซินใน ค.ศ. 1980 และเริ่มใช้งานใน ค.ศ. 1987 จัดให้อยู่ในรายการยาที่จำเป็นขององค์การอนามัยโลก ทางองค์การอนามัยโลกจัดให้ซิโปรฟลอกซาซินอยู่ในกลุ่มยาที่มีความสำคัญอย่างมาก โดยปรากฏใช้เป็นยาสามัญ